CELEX: 62009CN0154
Language: da
Date: 2009-05-04 00:00:00
Title: Sag C-154/09: Sag anlagt den 4. maj 2009 — Kommissionen for De Europæiske Fællesskaber mod Den Portugisiske Republik

4.7.2009   
            
            
               DA
            
            
               Den Europæiske Unions Tidende
            
            
               C 153/28
            
         Sag anlagt den 4. maj 2009 — Kommissionen for De Europæiske Fællesskaber mod Den Portugisiske Republik
   (Sag C-154/09)
   2009/C 153/52
   Processprog: portugisisk
   
      Parter
   
   
      Sagsøger: Kommissionen for De Europæiske Fællesskaber (ved P. Guerra e Andrade og A. Nijenhuis, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 3, stk. 2, og artikel 8, stk. 2, i direktiv 2002/22/EF (1), idet den ikke i national ret har gennemført de fællesskabsretlige normer, der regulerer udpegningen af en eller flere virksomheder til at udføre forsyningspligttjenester, og under alle omstændigheder har undladt at sikre anvendelsen af disse normer i praksis.
            
         
               —
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til artikel 121 i den portugisiske lov om elektronisk kommunikation (lov nr. 5/2004 af 10.2) er forsyningspligttjenesten, dvs. den eksklusive offentlige tjenesteydelseskoncession og de hertil svarende rettigheder og forpligtelser, indtil 2025 tillagt PT Comunicações S.A., der er indehaver af koncessionen for offentlige telekommunikationstjenester.
   Ifølge Kommissionen er den portugisiske lov om elektronisk kommunikation forvirrende, usammenhængende og inkonsekvent på området for udpegning af virksomheder, der er ansvarlige for forsyningspligttjenester.
   Følgelig har den portugisiske stat ikke udpeget virksomheder til at udføre forsyningspligttjenester ved anvendelse af en effektiv, objektiv, transparent og ikke-diskriminerende metode, således som det kræves i henhold til artikel 8, stk. 2, sammenholdt med artikel 3, stk. 2, i direktiv 2002/22.
   
      (1)  Europa-Parlamentets og Rådets direktiv 2002/22/EF af 7.3.2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet) (EFT L 108, s. 51).